Diari Oficial de la Generalitat Valenciana


Sumari del DOGV 3892, del 05-12-2000 (2000/9831)

Concurs número CV-151/2000. Contractació del subministrament, la instal·lació i la posada en funcionament d'un equip d'intercomunicació parlamentària i votació per a l'hemicicle de les Corts Valencianes.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3892

Data del DOGV
:   05-12-2000

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2000/9831


Data del document
:   29-11-2000

Organisme emissor
:   Corts Valencianes

Tipus de document
:   Concurs

Anàlisi jurídica

 Descriptors 

:   * contracte de subministraments

Concurs número CV-151/2000. Contractació del subministrament, la instal·lació i la posada en funcionament d'un equip d'intercomunicació parlamentària i votació per a l'hemicicle de les Corts Valencianes. [2000/X9831]
  
La Mesa de les Corts Valencianes, en la reunió del dia 14 de juny de 2000, ha acordat anunciar la convocatòria pública del concurs que tot seguit s'indica:
  
Objecte: CV-151/2000. Subministrament, instal·lació i posada en funcionament d'un equip d'intercomunicació parlamentària i votació per a l'hemicicle de les Corts Valencianes.
  
Termini d'execució: trenta dies comptadors a partir del 15 de juliol de 2001, sempre que no incidesca en l'activitat parlamentària i com a data límit, fins el 31 d'agost de 2001.
  
Data prevista d'iniciació: 15 de juliol de 2001.
  
Examen de l'expedient: el plec de clàusules administratives particulars, el plec de prescripcions tècniques, el quadre de característiques del contracte i la possibilitat de concertar una reunió per conèixer in situ el lloc de la instal·lació, poden obtenir-se en l'Àrea d'Assistència Tècnica i Manteniment de les Corts Valencianes, sítia al carrer de la Llibertat números 3 i 5 de València, de 9.00 a 14.00 hores, de dilluns a divendres. La retirada de la documentació i la concertació de la reunió es podrà fer a partir de la publicació d'aquest anunci en el Diari Oficial de la Generalitat Valenciana i fins al dia 22 de desembre de 2000.
  
Pressupost màxim de licitació: seixanta-tres milions vuit-centes mil pessetes (08.104.839 PTA/ 383.446 euros), IVA inclòs.
  
Garantia provisional: un milió dues-centes setanta-sis mil pessetes (1.276.000PTA/7.669 euros).
  
Garantia definitiva: la que resulte d'aplicar el 4% al pressupost pel qual s'adjudica el subministrament, tot i que no sobrepassarà els dos milions cinc-centes cinquanta-dues mil pessetes (2.552.000 PTA/15.338 euros).
  
Classificació del contractista: no és procedent.
  
Model de la proposició: el que va annex, juntament amb la resta d'elements, al plec de clàusules administratives particulars.
  
Termini de recepció de les proposicions: fins al dia 25 de gener de l'any 2001, a les 14.00 hores.
  
Lloc de presentació de les proposicions: en el Registre General de les Corts Valencianes, carrer de la Llibertat núm. 3 i 5, 46028 València.
  
Licitació i obertura de les proposicions: el dia 30 de gener de l'any 2001, a les 10.00 hores, a les Corts Valencianes.
  
Documentació que han de presentar les persones licitadores:
  
En el sobre número 1, la documentació acreditativa de la capacitat i la solvència de les empreses segons s'especifica en la clàusula 13ª del plec de les administratives particulars.
  
En el sobre número 2, la proposta tècnica, solvència tècnica addicional i altres millores, segons es recull en la clàusula 14ª del plec de les administratives particulars.
  
En el sobre número 3, l'oferta econòmica, els preus nets desglossats i el preu total que en resulte, tal com es determina en la clàusula 15ª del plec de les administratives particulars.
  
Criteris d'adjudicació: per a valorar les ofertes, es tindran en compte els criteris següents d'acord amb la ponderació que s'adjunta:
  
Experiència en instal·lacions semblants: màxim de 15 punts
  
Solvència tècnica: màxim de 15 punts
  
Proposició econòmica: màxim de 50 punts
  
Millores en termini d'execució: màxim de 2 punts
  
Garantia: màxim de 2 punts
  
Resposta assistència tècnica: màxim de 4 punts
  
Proposta tècnica: màxim de 12 punts
  
Composició de la mesa de contractació:
  
President: senyor José Cholbi Diego, vicepresident primer de les Corts Valencianes
  
Vocals: senyora Carmen Ninet Peña, secretària segona de les Corts Valencianes
  
Senyor Juan Antonio Martínez Corral, lletrat director de l'Àrea d'Assistència Tècnica i Manteniment
  
Senyor Josep Valor Gadea, director de l'Àrea Econòmica
  
Senyor Rafael de Juan Fenollar, cap del Servei d'Assistència Tècnica i Manteniment (que actuarà com a secretari, amb veu i vot).